edisnord/MILQA-question-generation huggingface dataset:
qgen: title: Olimpiai játékok context: A múltban a NOB-ot gyakran bírálták konzervatív szemléletéért, célozva ezzel akár a bizottság tagjainak korára (nem volt ritka, hogy egyes tagok életük végéig a bizottság tagjai maradtak). Juan Antonio Samaranch, a NOB korábbi elnökének vezérkara különösen vitatott volt. Az ő elnöksége alatt az olimpiai mozgalom ugyan óriási fejlődéseken ment keresztül, de a bizottságot mégis megrázta a korrupció vádja, ami miatt több bizottsági tagnak meg kellett válnia posztjától. Samaranch kapcsolatai a spanyol Franco-rezsimmel és az ő túlságosan hosszú (81 éves koráig tartó) 21 éves elnöki ténykedése miatt is sok támadás érte a NOB-ot.

Kérdések:
Mi a NOB jelentése?
Előfordult, hogy a NOB tisztségviselői halálukig a szervezet tagjai voltak?
Hány évig töltötte be a Nemzetközi Olimpiai Bizottság elnöki tisztét Juan Antonio Sanaranch?
Mi az oka annak, hogy a NOB több tagja is elmondott?
Mivel bírálták a NOB-ot Samaranch elnőksége alatt?
Jelenleg ki a NOB elnöke?
Jelenleg Juan Antonio Samaranch a NOB elnöke?
qgen: title: Olimpiai játékok context: Az 1998-as év a Nemzetközi Olimpiai Bizottság tagjainak megvesztegetéséről vált híressé az olimpiai játékok történetében. Ezek a korrupciós ügyek állítólagosan azért történtek meg, hogy a Utah állambeli Salt Lake City kapja a legtöbb voksot a 2002. évi téli olimpiai játékok megrendezésének jogáért folytatott szavazáson. Az eset négy tag lemondásához és hat eltávolításához vezetett. Ez a botrány reformokat és megújulást követelt meg, olyan szabályozást, amellyel a rendező városokat vesztegetések nélkül tudták kiválasztani. A Nemzetközi Olimpiai Bizottságnak több aktív és volt sportoló is tagja, és a tagsági szabályok sokat változtak.
Ugyanebben az évben (1998) négy európai csoport megalapította a Nemzetközi Olimpiaellenes Hálózatot. Ekkor alakult meg az Anti Olimpiai Szövetség is, tiltakozásul a 2000. évi nyári olimpiai játékok ellen. Később Brit Columbiában, Vancouverben és Whistlerben a 2010. évi téli olimpiai játékokkal szemben hoztak létre egy olimpiaellenes szervezetet. Ezek a szervezetek főleg az olimpiák kedvezőtlen gazdasági befolyása ellen és az emberek olimpiával kapcsolatos véleményének figyelembe vétele érdekében folytattak kampányt.

Kérdések:
Sportolók is tagjai lehetnek a Nemzetközi Olimpiai Bizottságnak?
Mikor tört ki korrupciós botrány a NOB-nál?
Miért vesztegették meg a NOB tagjait 1988-ban?
Hányan voltak, akik a vesztegetési botrány miatt mondtak le NOB-tagságukról 1988-ban?
Hány NOB-tagot érintett az 1988-ban kirobbant korrupciós botrány?
Melyik olimpia rendezésére pályázott Salt Lake City?
A korrupciós ügy milyen változásokat hozott a NOB-nál?
Melyik város nyerte el végül a 2002-es téli olimpia rendezési jogát?
Hány tagja van a NOB-nak?
qgen: title: Olimpiai játékok context: A korábbi olimpiai játékokon voltak olyan sportok, amelyek ma már nem tartoznak a programba, mint például a lovaspóló és a kötélhúzás. Ezeket a sportágakat azért törölték, mert vagy nem volt megfelelő érdeklődés, vagy nem volt megfelelő irányító testület. A tenisz egy olyan példa, ami már a korai játékokon is szerepelt, de a NOB kivette a programból, majd később, az 1988-as játékok alkalmából került vissza. Bemutató sportokat is gyakran szerepeltettek az olimpiákon, általában azért, hogy támogassa a rendező ország helyi sportját, vagy hogy felmérje a nemzetközi érdeklődést és a támogatottságot. Ilyen sport a baseball és a curling, ezek benne voltak a hivatalos olimpiai programban (1992-ben és 1998-ban).

Kérdések:
Minden olimpián ugyanazok a sportágak szerepelnek?
Miért törölhetnek egyes sportágakat az olimpia programjából?
Van-e olyan sportág, amit kivettek az olimpia programjából, de később visszakerült?
Mikor szerepelt a curling az olimpiai programban?
Miért mutatnak be új sportokat az olimpiákon?
Miért került ki a lovaspóló az olimpiai programból?
Meddig volt olimpiai sportág a kötélhúzás?
Mi az oka annak, hogy a baseball nem szerepel az olimpiák programjában?
qgen: title: Olimpiai játékok context: A nyári olimpia egy olyan nagyszabású sportrendezvény, amit négyévenként rendeznek.
Az ókori görögök hagyományát folytatva, az olimpiákat 1896-ban indították újra, Görögországban.
2004-ben ismét a görög főváros, Athén rendezte az olimpiát.
Az újkori nyári olimpiai játékok 1896 óta négyévente kerülnek megrendezésre. Az újkori játékok története során három alkalom volt, amikor a soron következő nyári olimpia elmaradt, egyáltalán nem rendezték meg. Ezt mindhárom esetben az éppen zajló világháborúk okozták, a háborús helyzet miatt döntött úgy a Nemzetközi Olimpiai Bizottság, hogy nem rendezi meg az éppen aktuálissá váló játékokat. A nyári játékoknál 1917 elején úgy döntött a NOB, hogy az elmaradt versenyeket is bele kell számítani a sorszámozásba, arra hivatkozva, hogy „egy olimpiát lehet meg nem tartani, de nem lehet elhalasztani”. Így 1912-ben az V., 1920-ban a VII., 1936-ban a XI., 1948-ban a XIV. nyári olimpiai játékokat rendezték.

Kérdések:
Hány évente tartják a nyári olimpiákat?
Mikor volt az első újkori olimpia?
Hol tartották az első újkori olimpiát?
Mikor tartottak újkori olimpiát Görögországban?
Hányszor maradt el nyári olimpia?
Mi miatt maradt el néhány olimpia?
Az elmaradt olimpiáknak is van száma?
Hányadik olimpiákat nem tartották meg?
Volt-e olyan téli olimpia, ami elmaradt?
Hogyan számozzák a téli olimpiákat?
qgen: title: Pannonhalmi Bencés Főapátság context: A Pannonhalmi Bencés Főapátság 996-ban alapított és azóta is folyamatosan működő Szent Benedek-rendi monostor, Magyarország egyik kiemelkedő történelmi emlékhelye, egyházi és művészettörténeti központja. Győr-Moson-Sopron megyében, a Pannonhalmi járásban, Pannonhalma városban (régi nevén Győrszentmárton) található. Napjainkban is élő, mintegy negyven fős szerzetesközösség lakja, akik az ora et labora szellemében végzik a liturgiát, fogadják a lelkigyakorlatozókat, működtetik a bentlakásos gimnáziumot, kulturális munkát végeznek – könyvtár, levéltár, múzeum, könyvkiadó működtetésével, koncertek szervezésével –, valamint dolgoznak az apátság működésének anyagi megalapozásán is, többek között borászat, sörfőzde, gyógynövénykert fenntartásával és vendégek fogadásával.

Kérdések:
Mikor alapították a  Pannonhalmi Bencés Főapátságot?
Mi volt Pannonhalma település korábbi neve?
Ma is élnek szerzetesek Pannonhalmán?
Mit jelent az ora et labora kifejezés?
Melyik rendhez tartoznak a Pannonhalmán élő szerzetesek?
Milyen oktatási intézményt működtetnek a szerzetesek Pannonhalmán?
Milyen múzeum található Pannonhalmán?
Miből biztosítják a szerzetesek a Pannonhalmi Bencés Főapátság anyagi forrásait?
Milyen sört főznek Pannonhalmán?
qgen: title: Pannonhalmi Bencés Főapátság context: Pannonhalma mai elnevezése Kazinczy Ferenc költő és Guzmics Izidor bencés szerzetes levelezésében fordult elő először. A főapátság vonzereje és a környék természeti adottságai miatt a város Magyarország turisztikai térképén az egyik leglátogatottabb célpontnak számít, a település a turizmusra van berendezkedve. A fő turisztikai látnivaló, az „ezeréves apátság” nemcsak építészeti jelentőséggel bír, hanem sokoldalú kiállításaival és gyűjteményeivel kultúrtörténeti emlékeket tár a látogató elé. Turisztikai jelentősége miatt Pannonhalmán gyakran csak a Pannonhalmi Bencés Főapátságot értik.
A főapátság látványos épületegyüttese a Bakony és a Kisalföld találkozásánál elterülő, közel 300 méter magas dombon, a Szent Márton-hegyen épült fel. A román stílusú altemplom és kerengő, valamint a gótikus bazilika az évszázadok során barokk és klasszicista stílusú épületrészekkel egészült ki, amelyek a főapátság mai arculatát meghatározzák. A 19. századi könyvtárterem 400 ezres gyűjteményében számos könyvritkaságot őriznek. Az egész épületegyüttest a magyar klasszicizmus egyik legismertebb alkotása, az 55 méter magas torony koronázza.

Kérdések:
Hol épült a Pannonhalmi Bencés Főapátság?
Milyen stílusban épült a pannonhalmi altemplom?
Mikor épült a pannonhalmi bazilika?
Hány kötetet számlál a Pannonhalmi Bencés Főapátság könyvtára?
=3. Hány könyvet tart a pannonhalmi apátsági könyvtár?
Mekkora a bencés főapátság tornya?
Ki nevezte el a bencés főapátság területét Pannonhalmának?
Hol említik először a bencés főapátság területét Pannonhalmaként?
Mi volt Pannonhalma korábbi elnevezése?
qgen: title: Pannonhalmi Bencés Főapátság context: Albeus mester, IV. Béla hiteles összeírója, akit a király Szent Márton monostor birtokainak összeírásával bízott meg, 1240 körül említi a falut e néven. Uros apát (1207-1243), a ma is álló templom építtetője visszaverte a mongolokat a monostor-erőd falai alól. A tatárjárás után a falu ismét benépesült. 1334-ben Károly Róbert a pannonhalmi apátot megerősíti az alsoki vásárjogában. A 14–15. század az első nagy felvirágzás ideje. Néhány szomszédos, életképtelenné lett birtok, szállás vagy falu csatlakozásával, illetve beolvasztásával megnőtt a határ, felduzzadt a lakosság és megjelent a szántóvető népesség, vele a telkes, sőt a majoros gazdálkodás is. Részben önállósult Felsok (a mai Váralja), de piac- és vásártere közös Alsokéval. A település a falu (villa) rangjára emelkedett, ekkor már volt temploma (1338) és plébániája, ami nevét a bazilika védőszentjéről kapta.

Kérdések:
Ki volt Albeus mester?
Milyen néven említi Albeus Mester a Szent Márton monostor birtokába tartozó falut?
Miről híres Uros apát?
Milyen gazdálkodást folytattak a 14-15. században az egykori Pannonhalmán?
Hogy nevezték régebben a mai Váralját Pannonhalmán?
Ki a pannonhalmi bazilika védőszentje?
Mi jellemezte a 14-15. században Pannonhalma felvirágzását?
Felsok vagy Alsok területén található az apátság?
qgen: title: Pannonhalmi Bencés Főapátság context: Tolnai Máté apátsága idején Pannonhalma kiemelt helyet kapott a magyarországi bencés monostorok között, és 1514-ben főapátsággá vált, ám a török hódoltság másfél évszázada alatt a szerzeteseknek többször is el kellett menekülniük hosszabb-rövidebb időszakokra; az épületek megrongálódtak. Ezek többségét Sajghó Benedek főapátsága alatt állították helyre, illetve bővítették ki barokk stílusban.
II. József a rend működését 1786-ban beszüntette. A bencés rendet I. Ferenc 1802-ben állította vissza, amely az oktatást kapta elsődleges feladatául.
A monostor fejlődésének fontosabb állomásai az egyes részek tárgyalásánál olvashatók.
1896-ban Magyarországon hét millenniumi emlékművet emeltek; ezek egyike Pannonhalmán áll.
1996 decemberében a főapátságot és környezetét a világörökség részévé nyilvánították.
2004 decemberében Magyar Örökség díjban részesült.

Kérdések:
Hogyan érintette a török hódoltság a főapátságot?
Milyen stílusban állíttatta helyre Sajghó Benedek főapát a török időkben megrongálódott épületeket?
Mi a bencés rend elsődleges feladata?
Hány évig volt kénytelen szüneteltetni a működését a bencés rend?
Minek az emlékét őrzi a pannonhalmi millenniumi emlékmű?
Pannonhalmán kívül hány településen állítottak millenniumi emlékművet 1896-ban?
Mikor lett a világörökség része a Pannonhalmi Főapátság?
Mikor volt Sajghó Benedek főapát Pannonhalmán?
qgen: title: Pannonhalmi Bencés Főapátság context: A Pannonhalmi Főapátság a kezdetek óta végzett lelkipásztori munkát, melyben közvetlenül a pápának volt alárendelve. Azaz a pannonhalmi apát, illetve főapát gondoskodott az apátság birtokain lévő lelkipásztori helyek (szerzetespap) plébánosokkal való betöltéséről. Ő végzett minden olyan feladatot, ami nem igényelt fölszentelt püspököt. Ez az állapot 1950-ben a rend működésének korlátozásával megváltozott, és a Pannonhalmi egyházmegye plébánosait a Győri egyházmegye vette át. A II. vatikáni zsinat után az egykori exempt egyházmegye exempt területi apátság lett.
1990 után a főapátság a Győri egyházmegyétől visszakapta plébániáit. Az egyházmegyék 1993. május 30-i rendezése óta a Pannonhalmi Területi Apátsághoz 15 egyházközség tartozik: Bakonybél, Bakonypéterd, Győr-Győrszentiván, Győr-Kismegyer, Győr-Ménfőcsanak, Győrasszonyfa, Lázi, Nyalka, Pannonhalma, Ravazd, Tarjánpuszta, Táp, Tápszentmiklós, Vének, Veszprémvarsány.

Kérdések:
Miért korlátozták a bencés rend működését 1950-ben?
Mit jelent az exempt egyházmegye kifejezés?
Kinek volt alárendelve a Pannonhalmi Főapátság?
Ma kinek van alárendelve a Pannonhalmi Főapátság?
Mi változott a bencés rend működésében 1950-ben Pannonhalmán?
Mennyi ideig tartoztak a Győri egyházmegyéhez a Pannonhalmi egyházmegye plébániái?
A Pannonhalmi Területi Apátsághoz tartozik-e jelenleg Nyalka egyházközsége?
Mikor volt a II. vatikáni zsinat?
Mi volt a pannonhalmi apát feladata?
qgen: title: Pannonhalmi Bencés Főapátság context: A plébánosok részben helyben laknak, részben a többi rendtag segítségével a főapátságból látják el a pasztorációs feladatokat. A pannonhalmi bazilika lelkipásztori munkáját templomigazgató vezeti. A tihanyi perjelség látja el a Veszprémi főegyházmegyében a tihanyi és az aszófői plébániát. Az Esztergom-Budapesti főegyházmegyében a budapesti Szent Szabina-kápolnát, a Győri egyházmegyében a győri és a soproni bencés templomot szintén bencések vezetik.
A pannonhalmi bencés közösség ma mintegy negyven tagot számlál.

Kérdések:
Mely plébániákat látja el a tihanyi perjelség?
A tihanyi perjelség a bencésekhez tartozik?
Melyik budapesti egyházi intézményt vezetik bencések?
Mely városokban található bencés templom?
Mi a pannonhalmi templomigazgató feladata?
Hány főből áll a bencés közösség Pannonhalmán?
Melyik egyházmegyéhez tartozik az aszófői plébánia?
Hány plébános lakik Pannonhalmán?
Hány bencés templom van Magyarországon?
qgen: title: Pannonhalmi Bencés Főapátság context: A legismertebb pannonhalmi gyógynövény a levendula, amelyet mintegy 5,5 hektáros ültetvényen termesztenek. A leszüretelt növényből levendulaolajat és levendulavizet állítanak elő az apátság saját saját illóolaj-lepárló üzemében, ahol emellett más bencés monostorok vagy termelők gyógynövényeiből is készítenek illóolajat bérlepárlás keretében. A levendula mellett számos egyéb fűszer- és gyógynövényt termesztenek, ezeket különféle teakeverékek előállítására használják fel, valamint gyümölcspálinka alapú gyógynövénylikőröket készítenek belőlük a hagyományos recept alapján.
A feldolgozás után hátramaradt növényi hulladékot egy modern biomassza fűtőműben égetik el, amellyel az apátság létesítményeinek távhőigényét is nagyrészt fedezni tudják. A fűtőmű 2009-ben épült fel mintegy 200 millió forint európai uniós támogatásból. A helyszín vezetett túra vagy egyeztetés után látogatható.

Kérdések:
Hogyan hasznosítják a Pannonhalmán termesztett gyögynövényeket?
Mi az alapja a pannonhalmi gyógynövénylikőröknek?
Pannonhalmán főzik a gyógynövénylikőrökhöz szükséges gyümölcspálinkát is?
Melyik a legismertebb pannonhalmi gyógynövény?
Mit készítenek a pannonhalmi levendulából?
Hol vannak még bencés monostorok Pannonhalmán kívül?
Milyen fűszernövényeket termesztenek a bencések Pannonhalmán?
Milyen módon készül levendulaolaj a pannonhami levendulából?
Milyen főtőmű épült 2009-ben Pannonhalmán?
Mit égetnek a biomassza fűtőműben Pannonhalmán?
Ki vagy mi támogatta a pannonhalmi biomassza fűtőmű létrejöttét?
Milyen termékek készülnek Pannonhalmán gyógynövényekből?
Mire használják a levendulavizet?
qgen: title: Pannonhalmi Bencés Főapátság context: A jelenleg álló épület az apátság harmadik temploma, amely korábbi épületek falmaradványait rejti magában. Az első épület felszentelését Szent István király 1002-ben kibocsátott adomány levele datálja. Ebben az oklevélben esik szó arról is, hogy az apátság építését István apja, a 997-ben meghalt Géza fejedelem kezdte el. E korai épületből a főhajót nyugati oldalon lezáró, félkörívű szentély jelenleg padlószint alatt lévő, mintegy 2 méter magas falmaradványa került elő 1994-ben.
1137-ben II. Béla király kancelláriájában állították ki azt az oklevelet, amely a pannonhalmi templom első újjáépítéséről számol be. Az utóbbi évek műemléki kutatásai mutatták ki a mai épület falaiban e 12. századi épület jelentős méretű maradványait. A főszentély északi fala mentén, és a déli mellékhajóban minden kétséget kizáróan 12. századi faldarabok találhatók. A déli mellékhajó oldalfala három korai ablak befalazott maradványát is őrzi.

Kérdések:
Ki volt Géza fejedelem fia?
Ki kezdett először templomot építtetni Pannonhalmán?
Mikor szentelték fel Pannonhalmán az első templomot?
Mikor kezdték építeni a pannonhalmi apátságot?
Áll-e még valami a Pannonhalmán először épített templomból?
Melyik században építették először ujjá a pannonhalmi apátságot?
Milyen stílusban épült Pannonhalmán az első templom?
A jelenlegi pannonhalmi apátság épületében hol vannak az első ujjáépítésből származó darabok?
Hány templom állt a jelenlegi apátság előtt Pannonhalmán?
Miért falazták be a korábbi ablakokat az apátság déli mellékhajójában?
qgen: title: Pannonhalmi Bencés Főapátság context: A jelenlegi, harmadik templom abszolút kronológiájának egyetlen biztos támpontja az ünnepélyes felszentelésről megemlékező, 1225-ben kiállított királyi oklevél, amelynek alapján az építés befejezését 1224-re szokták datálni. Az első műhely munkájának kell tartanunk az altemplom teljes épületét, a keleti szentély oldalfalait, valamint a három ablakkal és rózsaablakkal áttört zárófalát, a diadalív pilléreket a diadalívvel együtt, s végül a diadalív előtti pillérpár, megépítését. Az első műhely működését egységes tervezői és kőfaragói stílus, kiegyensúlyozott, homogén és világos téralkotás, egyöntetű és pazarlóan bőséges növényi díszítés jellemzi.

Kérdések:
Hányadik templomépület áll ma Pannonhalmán?
Mikor szentelték fel a jelenlegi pannonhalmi apátságot?
Milyen dokumentum segít annak eldöntésében, hogy mikor épült a pannonhalmi apátság?
Mikor fejeződött be a harmadik templom építése Pannonhalmán?
Állt-e már Pannonhalmán altemplom 1225-ben?
Hol található rőzsaablak a pannonhalmi apátságban?
Ki tervezte a pannonhalmi apátságot?
Milyen építészeti stílust képviselt az első műhely Pannonhalmán?
qgen: title: Pannonhalmi Bencés Főapátság context: Az első műhelyt követő második mestercsoport az északi mellékhajó boltozásával és három északi árkádpillér megépítésével foglalkozott. Nagy mértékben megőrizték az előző épület körítőfalait, s az új boltozatok támaszait belevésték abba. Az egységes korai gótikus levéldíszt heterogén díszítőkincs váltotta fel. A második műhely és a templomot befejező harmadik mestercsoport közötti nagyon rövid közjáték résztvevőjeként kell tekintenünk azokat a mestereket, akik a déli mellékhajó valószínűleg egyszer már teljesen lezárt keleti végét áttörték és ebben az irányban újabb szentélyszakaszt vagy apszist toldottak hozzá. E toldás a 15. század végén bekövetkezett átépítéskor elpusztult, egyértelmű nyomait a falpilléreken találjuk meg. Az eltérő vastagságú hengeres támaszokat íves kapcsolatokkal fűzték egymáshoz.

Kérdések:
Mit épített a második mestercsoport Pannonhalmán?
Mikor működött a második mestercsoport Pannonhalmán?
Mire támaszkodnak a második mestercsoport által épített új boltozatok Pannonhalmán?
Kik építettek új apszist Pannonhalmán?
Hol láthatóak a nyomai a mára elpusztult újabban épült apszisnak?
Milyen építészeti stílus jellemezte a Pannonhalmán alkotó első műhely levéldíszeit?
Milyen elemekkel kötötték össze a mesterek a 15. században elpusztult apszis támaszait?
Hány mestercsoport dolgozott a pannonhalmi bazilika épületén?
qgen: title: Pannonhalmi Bencés Főapátság context: Az eredeti gótikus templomhoz jobban hasonlító állapot helyreállításának előkészítése 1996-ban kezdődött meg. A szerzetesek a brit John Pawson építészt bízták meg a tervezéssel, a szerződést 2007-ben kötötték meg. A műemlékvédelemmel egyeztetve tervezték meg az új, minimalista belsőt, így eltávolították a szószéket, a szobrokat, a faragott padokat valamint a rózsaablakot, amelyeket aztán máshol állítottak ki. A 19. századi kőpadlót süttői mészkőre cserélték, a műemlékvédőkkel való kompromisszum keretében viszont megmaradtak az oldalsó üvegablakok, a baldachinos oltár, valamint a letompított színű mennyezeti freskók is. A teret modern és letisztult diófa bútorokkal egészítették ki, az egységes megjelenést pedig a fehér ónixból készült rózsaablak, szószék, szembemiséző oltár és a keresztelő medence tengelye adja meg. Az átépítés erősen megosztotta a közönséget, egyesek támogatták a letisztult és egyszerű, az eredetihez közelebb álló megjelenést, míg mások ellenezték a templom 19. századi megjelenésének túlzott eltávolítását. Az építőmunkálatok 2011 és 2012 között zajlottak, a bazilikát 2012. augusztus 27-én szentelték újra.

Kérdések:
Milyen belső teret tervezett Pannonhalmára John Pawson?
Mi történt a 2000-es években a pannonhalmi apátság rózsaablakával?
Mikor zajlott Pannonhalmán a legutóbbi átépítés?
Mi volt a közönség véleménye Pannonhalma átépítéséről?
Miből készült a Szent Márton-bazilika mai rózsaablaka?
Miből készültek a Szent Márton-bazilika bútorai?
Mi volt a célja a pannonhalmi apátság legutóbbi átépítésének?
Mihez nem nyúltak a gótikus állapot helyreállításának során?
A bencések közül ki vezette az apátság átépítését 2011-12-ben?
Mikor szentelték fel a jelenlegi bazilikát Pannonhalmán?
Miből készült a Szent Márton-bazilika padlója?
qgen: title: Pannonhalmi Bencés Főapátság context: A főhajó két szélén nyíló kapukon át megközelíthető altemplom hat oszlopon és konzolokon nyugvó keresztboltozatokkal fedett négyszögű tér. Keleti zárófalán három félköríves záródású ablak. Az oszlopok széles nyolcszögletű talplemezeken nyugszanak. A fejezeteket és a konzolokat tömött, bimbós levéldísz borítja. A nyugati boltszakaszokban a növényi ornamentikát emberfejekből összeállított figurális faragványok gazdagítják. A keleti boltszakaszban mindkét oldalfalba egy-egy fülke mélyül: az északi armarium fülke (könyvek és liturgikus eszközök tárolóhelye) a déli lavabo volt. A lejáratok között az altemplom nyugati falába mélyülő, vörös márvánnyal burkolt félkörös záródású ülőfülke, eredetileg bizonyosan apáti trónus volt, a hagyomány Szent István székének tartja. Az oldalfalakhoz tartozó, az altemplom boltozati rendszerével semmilyen összefüggésben nem lévő falpillérek valószínűleg a templomépítés közben megváltozott első tervének a tartozékai. Az altemplom ma látható román stílusú vörösmárvány lejárati kapui 1700 körül készültek alkalmazkodva a 13. századi Porta speciosa és a szintén e korból való refektórium kapu stílusához.
Az altemplomban helyezték el Habsburg Ottó szívurnáját.

Kérdések:
Milyen alakúak az altemplom oszlopainak talplemezei Pannonhalmán?
Mit ábrázolnak a nyugati boltszakaszok faragványai Pannonhalma altemplomában?
Kiket ábrázolnak a nyugati boltszakaszok faragványai Pannonhalma altemplomában?
Milyen célt szolgált a lavabo fülke Pannonhalmán?
Mire szolgált az armarium fülke Pannonhalmán?
Hol lehet lejutni a Pannonhalmi Bencés Főapátság altemplomába?
Hány oszlop található a pannonhalmi altemplomban?
Mivel burkolták a Szent István székének tartott ülőfülkét?
Mi volt a funkciója a pannonhalmi altemplom nyugati falában található ülőfülkének?
Milyen stílust képvisel a Porta speciosa Pannonhalmán?
Mikor építették Pannonhalmán az altemplom lejárati kapuit?
Mi a kapcsolat Pannonhalma és Habsburg Ottó között?
Ült-e Szent István az úgynevezett Szent István székében?
Mi a refektórium?
Mikor épült Pannonhalmán a refektórium kapu?
Hová vezet Pannonhalmán a Porta speciosa?
Mit találunk a pannonhalmi altemplom déli oldalán?
Pannonhalmán temették el Habsburg Ottót?
qgen: title: Pannonhalmi Bencés Főapátság context: A monostori ebédlőterem (refectorium) hajdani bejáratát emléktábla őrzi. Eredetileg a kerengőből nyílott és a déli szárnyat foglalta el. A monostor keleti szárnyában a XVII. században Sajghó Benedek emeltetett új ebédlőtermet. Az építőmestert Wittwer Mártonnak (Fráter Atanáznak) hívták. A belső tér szigorú szimmetriáját Davide Antonio Fossati svájci születésű velencei festőmester munkája is emeli. Mind az építész, mind a festőművész alkotása a barokk művészetet idézik. A terem keleti oldalát három hatalmas ablak töri át. A bejárati ajtó a nyugati fal középvonalában helyezkedik el.

Kérdések:
Mit jelent a refectorium szó?
Mikor épült Pannonhalmán az új ebédlőterem?
Honnan nyílt eredetileg a monostor ebédlője?
Mi volt a neve a pannonhalmi új ebédlőt építő mesternek?
Wittwer Márton és Fráter Atanáz ugyanaz a személy?
Ki készítette az új ebédlőterem festményeit Pannonhalmán?
Hol született Davide Antonio Fossati?
A pannonhalmi monostor melyik részén található az új ebédlőterem?
Mit írtak az ebédlőterem hajdani bejáratát őrző emléktáblára Pannonhalmán?
Honnan nyílik most a pannonhalmi ebédlőterem?
Milyen szerzetes volt Fráter Atanáz?
Milyen stílusú a Pannonhalmi Főapátság refectoriuma?
Hány ablak található az ebédlőterem keleti oldalán Pannonhalmán?
Hány ablaka van összesen Pannonhalmán az ebédlőteremnek?
Hány férőhelyes a pannonhalmi monostor ebédlője?
qgen: title: Pannonhalmi Bencés Főapátság context: A terem négy sarkában a négy evangélista, az ablakok feletti stukkókeretekben pedig a rend jótevőit – Szent Lászlót, Szent Imrét, II. Endrét, II. Ulászlót, Ferdinándot –, továbbá bencés főpapokat – Adalbertet, Gellértet, Anasztázt, Mórt és Bonifácot festette meg Fossati.
Az ablakfülkékben stukkókeretes emblémákat láthatunk feliratokkal, melyek a szerzeteséletre utalnak: a Nap napórával: „Megszabja és megtartja a törvényt”; egy anyasas repülésre készteti lusta fiókáit: „Gyűlöli a tétleneket.”; egy másik képen egy tükröt láthatunk: „Mindenkinek megadja a magáét.”; egy ferde oszlop képe: „Ami nem egyenes, megdől.”; szarvasok úsznak keresztül szorosan egymáshoz zárkózva a megáradt folyón: „Az egyetértők útja biztonságos”; karikára fűzött kulcsok: „Nem értünk mindnyájan mindenhez.”; kalitkában ülő madár, melyre kintről leselkedik a sas: „A monostor biztos menedéket ad.”; szétpattant abroncsú hordó: „A szabadosság elveszejt.”

Kérdések:
Kiket tartanak a bencések a rend jótevőinek?
Hány bencés főpapról készült festmény a pannonhalmi ebédlőbe?
Hol látható a négy evangélista alakja a pannonhalmi ebédlőben?
Milyen képpel szemléltették Pannonhalmán azt a szerzeteséletre vonatkozó feliratot, hogy "A monostor biztos menedéket ad."?
Mire utalnak a pannonhalmi ebédlő ablakfülkéiben található feliratok?
Az ablakfülkék feliratai a stukkókereten belül vagy kívül helyezkednek el a pannonhalmi ebédlőben?
Hány fióka látható a "Gyűlöli a tétleneket." felirathoz tartozó képen Pannonhalmán?
Milyen keretben helyezték el a szerzeteséletre utaló emblémákat a főapátság ebédlőjében?
Hogy készül a stukkókeret?
qgen: title: Pannonhalmi Bencés Főapátság context: A déli fal egyik emblémáján magas pálmákat látunk: „Hogy az ég felé törjenek.”; a másikon szorgoskodó méhek tanítanak: „A munka zsengéje az oltáré.” a nyulat kergető kutya: „Nem magának, hanem az urának.”. A nyugati fal festett ablakában egy elszabadult ló rohan a szakadék felé: „Hiába rángatod már a megeresztett gyeplőt.”; a tékozló fiú mostoha sorsa: „A tékozló a moslék mellett.”. Az északi festett ablakon a vezérdaru „Példát ad a fáradalmak elviselésére.”
Mivel az ebédlőterem ma is használatban van, turisták nem látogathatják!

Kérdések:
Milyen állatok találhatók a főapátsági ebédlő déli falán?
Milyen helyzetben festették meg a tékozló fiút a bencés főapátság ebédlőjében?
Az apátsági ebédlő melyik falán láthatunk lovat Pannonhalmán?
Bemehetnek-e a Pannonhalmára látogató turisták az ebédlőbe?
Miért nem látogatható Pannonhalmán az ebédlőterem?
Milyen állat szemlélteti a "Példát ad a fáradalmak elviselésére." mondatot a pannonhalmi ebédlőben?
Kik használják a bencés főapátság ebédlőtermét?
Összesen hány festmény díszíti a bencés főapátság ebédlőjét?
Ki festette Pannonhalmán az ebédlőterem díszeit?
qgen: title: Pannonhalmi Bencés Főapátság context: Kelet-nyugati tájolású, hosszanti elrendezésű, hossz és keresztszárnyból álló négyszintes épület három rizalitra osztott homlokzattal. Nyugat felől a középső rizalit masszív alapépítményének falát három kis méretű félkörös ablak töri át. A középrizalit efölött kéttengelyes. A nagy ablakokkal és vakablakokkal tagolt felső szintjeit ion pilasztereken nyugvó szobordíszes timpanon zárja le. A timpanonban a tudományt és művészeteket megszemélyesítő allegorikus szoborcsoport. Az oldalrizolitok egytengelyesek. A hosszanti szárny keleti végéhez kapcsolódó keresztszárny keleti és déli fala a monostor épületeihez ízesül. Belső terei szintenként eltérő osztásúak. Az alépítményben rejlő, a hosszanti szárny alapterületével egyező, négyhajós, pilléres, csehsüveg boltozatos csarnok jelenleg kiállítótér.

Kérdések:
Milyen irányba tájolták a pannonhalmi könyvtárat?
Hány szintje van Pannonhalmán a könyvtár épületének?
Mi a rizalit?
Mi díszíti a pannonhalmi könyvtár timpanonját?
Hány alak látható a pannonhalmi könyvtár timpanonjában?
A pannonhalmi könyvtár szintjei egyforma beosztásúak?
Milyen a boltozata a pannonhalmi könyvtár aljában található kiállítótérnek?
Milyen kiállítás látható a pannonhalmi könyvtár aljában található kiállítótérben?
Mi található a pannonhalmi könyvtár épületének alépítményében?
qgen: title: Pannonhalmi Bencés Főapátság context: Fölötte az épület teljes alapterületével egyező tér könyvraktár. Efölött az épület közepén húzódó két színt magasságú nagyterem közvetlen megvilágítását a homlokfal négy ablakán keresztül kapja. Könyvesszekrényekkel fedett falai mellett korinthoszi oszlopok által hordozott erkély fut körbe. A hosszanti teremhez kelet felől tágas félkörívvel kapcsolódó keresztszárny felépítse hasonló a hosszanti teremhez. Két fázisban épült 1824 és 1827 illetve 1833 és 1835 között. Első építésze Joseph Franz Engel (1776 k.–1827), aki korábban a Lichtenstein hercegek udvari építészeként, később a francia Charles Moreau magyarországi építésvezetőjeként működött. Munkái, mindenekelőtt a váli Ürményi mauzóleum mutatja, hogy milyen nagy hatással volt rá a tiszta geometrikus formákat kedvelő francia forradalmi építészet. A könyvtár tervét is magába foglaló 1824-es terv az egész apátság képének átformálását célozta. 1827-ben bekövetkezett haláláig azonban csak a középkori erődfal északnyugati saroktornyának helyén emelt könyvtár készült el. Az épület első változatában csupán a hosszanti nagyteremből és az azt kísérő földszinti mellékterekből állt.

Kérdések:
Milyen magas a pannonhalmi könyvtár nagyterme?
Mi biztosítja a pannonhalmi könyvtár nagytermének megvilágítását?
Mikor épült a Bencés Főapátság könyvtára?
Milyen formák jellemzik a francia forradalmi építészetet?
Miért épült két fázisban a pannonhalmi könyvtár?
Hol épült fel a pannonhalmi könyvtár?
Mi épült meg 1827-ig a könyvtárból Pannonhalmán?
Hogy került Joseph Franz Engel Pannonhalmára?
Miben halt meg Joseph Franz Engel?
Mi történt a Pannonhalmán a középkori erődfal északnyugati saroktornyával?
Mi volt a célja Pannonhalmán az 1824-es építészeti tervnek?
Ki készítette 1824-ben a pannonhalmi apátság átformálására vonatkozó tervet?
qgen: title: Pannonhalmi Bencés Főapátság context: 1833-ban a rend úgy döntött, hogy ezt a szűkösnek bizonyult könyvtárat kibővítteti. A bővítés tervezésével az esztergomi főszékesegyházon is működő Packh János (1796–1839) építészt bízták meg, akinek kiváló képességeiről a templom új tornyának építésekor már meggyőződhettek. Packh az oldaltermek fölé emeletet húzott, s kelet felé, ovális alaprajzú, tágas keresztszárnnyal toldotta meg az épületet. A részletekben a már fennálló részekhez kívánt igazodni: a karzatot támasztó oszlopsort pasztell-szürke műmárvánnyal borította, korinthoszi fejezeteiket bearanyoztatta. Az architektonikus elemek színharmóniáját szerencsésen folytatja az ajtók és könyvszekrények meleg cseresznyefa furnírozása. A nagyterem festészeti dísze az első terv részét alkotja. A mennyezet lapos ívű dongájára Engel ajánlására Josef Klieber (1773–1850) a bécsi Képzőművészeti Akadémia Graveurschule-igazgatója Minerva képét festette. A szobrászi tevékenységről jobban ismert Klieber műve az a két, 1828-ban készült királyszobor is (Szent István és I. Ferenc), amelyeket előbb a nagyterem végében, majd 1835 után az új keresztszárnyban állították fel.

Kérdések:
Miért szerette volna a rend kibővíttetni a könyvtárat Pannonhalmán?
Ki készítette a pannonhalmi könyvtár bővítésének terveit?
Min dolgozott Pakh János a pannpnhalmi könyvtár bővítése előtt?
Mivel borították a pannonhalmi könyvtár karzatát támasztó oszlopokat?
Hogyan bővítette Packh a pannonhalmi könyvtárat?
Milyen alak szerepel a pannonhalmi könyvtár nagytermének mennyezeti dongáján?
Mely alkotások dicsérik Klieber munkáját Pannonhalmán, a könyvtárban?
Melyik királyaink szobrát láthatjuk a pannonhalmi könyvtár keresztszárnyában?
Milyen színűek a pannonhalmi könyvtár ajtajai?
Hány oszlop tartja a karzatot a pannonhalmi könyvtárban?
Hány kötetet számlál a Pannonhalmi Bencés Főapátság könyvtára?
Miért helyezték át a Pannonhalmi Főapátság könyvtárának két királyszobrát?
qgen: title: Pannonhalmi Bencés Főapátság context: A török veszély elöl Tolnay főapát Tarcsay Albert szentmártoni kereskedő birtokán találtak menedéket a levéltári anyagok, így azok 1558-ban hiánytalanul kerültek vissza eredeti helyükre. 1594-ben Himmelreich kormányzó Győrbe menekítette az iratokat. Ez alkalommal sajnos több levéltári anyag tűnt el, vagy sérült meg. Később a győri apátúr házban – a mai Xántus János Múzeumban – egy nagy szekrényben őrizték az újra összeszedett levéltári anyagot.
Az újabb török veszedelem elől a skót szerzetesek nyújtottak menedéket az iratoknak Bécsben. 1722-1723 után Mária Terézia rendelkezésére az országos és a rendi levéltár okmányait gondosan különválasztották, s a levéltárat a sekrestye melletti helységben helyezték el. Itt maradt a levéltári anyag egészen 1787-ig, amikor is – a rend feloszlatását követően – Budára szállították azt. 1803 áprilisában – a rend visszaállítását követően – a levéltári kincsek is visszakerültek a monostorba. Rendezését a nagy műveltségű Czinár Mór Pál végezte az 1840-es években. A rendi levéltárban öt XI., huszonnégy XII., kétszáznegyvenhét XIII. és háromezer-hétszázhuszonegy XIV. századi oklevelet őriznek.

Kérdések:
Hová menekítették a levéltári anyagokat Pannonhalmáról a török veszély elől?
Miért kellett Győrbe menekíteni a levéltári iratokat 1594-ben?
Mi működik ma a győri apátúr házban?
Melyik városban található a Xántus János Múzeum?
Ki rendezte a pannonhalmi levéltári anyagokat az 1840-es években?
Hány oklevelet őriznek Pannonhalmán a XI. századból?
Hol őrizték a pannonhalmi levéltári anyagot 1785-ben?
Miért választották külön az országos és a rendi levéltári anyagot Pannonhalmán?
A pannonhalmi levéltár mindkét részét a sekrestyében helyezték el 1722-1723 után?
Vannak-e a pannonhalmi levéltárban XVI. századi oklevelek?
qgen: title: Pannonhalmi Bencés Főapátság context: A levéltár legrégebbi írása Pannonhalma 1001-es privilegiális oklevele. Ebben írásba foglalták, hogy a Géza fejedelem által megkezdett építkezést István király befejezte, s ugyanazon kiváltságokkal ruházta fel, amelyekkel a pápák a montecassinói apátságot, továbbá a monostor megkapta Koppány egykori birtokainak a tizedeit. A levéltár talán leghíresebb okmányát, a tihanyi apátság alapítólevelét, I. András király íratta 1055-ben. Ez az irat a legrégebbi magyar nyelvű írásos nyelvemlék, így a levéltár egyik legértékesebb és legjelentősebb darabjának számít.
A levéltár a benne található rendkívül értékes anyagok miatt nem látogatható!

Kérdések:
Ki fejezte be az építkezést Pannonhalmán 1001-ben?
Mikori a pannonhalmi levéltár legrégebbi írása?
Mitől privilegiális egy oklevél?
Milyen kiváltságokat kapott Pannonhalma 1001-ben?
Hol voltak Koppány birtokai?
Melyik a leghíresebb irat, amelyet Pannonhalmán őriznek?
Melyik király alapította a tihanyi apátságot?
Miről híres a tihanyi apátság alapítólevele?
A tihanyi apátság alapítólevelét teljes egészében magyarul írták?
Megnézhetjük-e Pannonhalmán az 1001-es privilegiális oklevelet?
Miért nem mehetnek turisták a pannonhalmi levéltárba?
Mikor kezdődött a pannonhalmi apátság építése?
qgen: title: Pannonhalmi Bencés Főapátság context: A Képtár
A kiállított kb. 30 festmény között holland és flamand, olasz, spanyol, francia, német és osztrák művészek alkotásai láthatók. A gyűjtemény leghíresebb darabja a németalföldi David Teniers „Brüsszeli búcsú” című festménye. A magyar művészetet Barabás Miklós, Donát János és Jakobey Károly portréi képviselik. *A képtárat, amely ma mintegy 200 festményt és szobrot mondhat magáénak 1833-ban Kovács Tamás főapát alapította.
A metszettár főként XVII-XVIII. századi augsburgi és bécsi mesterek munkáit őrzi (3000 lap). Értékes építéstörténeti dokumentumok az itt őrzött több száz éves építészeti tervrajzok.
A numizmatikai gyűjtemény 25 000 darabot számlál. A magyar pénzérmék mellett jelentős római kori éremanyaggal is rendelkezik. Ezek egy része az apátság közelében felszínre került régészeti lelet.

Kérdések:
Hány műalkotás található a pannonhalmi képtárban?
Éltek-e rómaiak a pannonhalmi apátság közelében?
Mi a címe a pannonhalmi képtár leghíresebb festményének?
Őriznek-e Munkácsy-képet a pannonhalmi apátsági Képtárban?
Hány francia festő művei láthatók a pannonhalmi képtárban?
Mikor létesítették a pannonhalmi képtárat?
Hol őriznek építészeti tervrajzokat Pannonhalmán belül?
Hol őrzik a bencés főapátság építészeti terveit?
Mikor alapították Pannonhalmán a numizmatikai gyűjteményt?
qgen: title: Pannonhalmi Bencés Főapátság context: A kincstár az első magyar szerzetesi templom felszerelésének gazdagságát egy XI. század végén feljegyzett inventáriumból ismerjük. Az oklevélben felsorolt arany kelyhek, feszületek, ezüst gyertyatartók és füstölők, jól felszerelt és gazdag templomról tanúskodnak. Az apátság többszöri pusztulása, nem utolsósorban az 1786-os feloszlatás következtében ebből a kora középkori kincstárból ma semmit sem ismerünk. A jelenlegi kincstár legbecsesebb darabjai, a magyar királyi koronázó palást 1613-ban készült másolata és két XVII. századi, ronde bosse zománcos szobrocskákkal díszített ereklyetartó, Mária Terézia királynő ajándékaként kerültek Pannonhalmára. Jelentős művészi értéket képviselnek a XVIII. századi oltárfelszerelések, monstranciák, ornátusok is.
A régiségtár a XIX. század vége óta módszeres régészeti kutatások és alkalmi leletmentések eredményeként összegyűlt régiségtár jelentős részét római kori kőemlékek, fémtárgyak és kerámiatöredékek alkotják, amelyek a Pannonhalma környékének provinciális római kultúráját dokumentálják. Ugyancsak a régiségtárban őrzik az építkezések és műemléki épületkutatások alkalmával előkerült középkori kőfaragványokat és padlótéglákat is.

Kérdések:
Melyik az első magyar szerzetesi templom?
Hol őrzik a magyar királyi koronázó palástot?
Mikor készült az a másolat a magyar királyi koronázó palástról, amelyet Pannonhalmán őriznek?
Milyen volt Pannonhalma felszereltsége a 11. században?
Vannak-e kora középkori kincsek a pannonhalmi kincstárban?
Ki ajándékozott 17. századi ereklyetartókat Pannonhalmának?
Pannonhamán melyik tárban őriznek kerámiatöredékeket?
Mely korból származnak a pannonhalmi régiségtár kerámiatöredékei?
Ki alapított régiségtárat Pannonhalmán?
Honnan kerültek elő a Pannonhalma régiségtárában őrzött padlótéglák?
Mire szolgál a monstrancia?
qgen: title: Pannonhalmi Bencés Főapátság context: A honfoglalás millenniumi ünnepségei alkalmára - a hét honfoglaló magyar törzs emlékére - az ország területén hét emlékhelyet létesítettek, az egyiket Pannonhalmán. A helyszínen addig álló kálváriát áthelyezték. A kápolnaszerű kerek építmény alapkőletétele 1896-ban, felavatása pedig 1897-ben történt. A belső díszítő falfestményeket Lotz Károly tanítványai készítették. Az építményt 1937-38-ban felújították, ekkor nyerte el mai formáját. A portikuszt és a timpanont díszítő szobrokat Bezerédi Gyula alkotta, s ekkor készült a körfal keleti részén Aba-Novák Vilmos szentistváni államalapítást szimbolizáló szekkója (la secco) is (amit a művész közbejött halála miatt mások fejeztek be). Az építmény és falkép ma az 1996-os felújítás eredménye.

Kérdések:
Miért helyezték át Pannonhalmán a kálváriát?
Miért hét millenniumi emlékhelyet létesítettek Magyarországon?
Találunk-e Lotz-festményt Pannonhalmán a Millenniumi Emlékművön?
Minek a millenniumára készült emlékhely Pannonhalmán?
Mikor volt a honfoglalás?
Hogy néz ki a Millenniumi Emlékmű Pannonhalmán?
Hová helyezték át Pannonhalmán a kálváriát?
Kik fejezték be Aba-Novák Vilmos szekkóját Pannonhalmán?
Miért másoknak kellett befejezni Aba-Novák szekkóját Pannonhalmán?
Mikor halt meg Aba-Novák Vilmos?
Milyen műalkotás a szekkó?
Hol találhatók Bezerédi Gyula szobrai Pannonhalmán?
qgen: title: Petra (romváros) context: Petra (görögül: „szikla”, arab neve: البتراء, al-Butrá) romváros Jordániában. A sivatag sziklái között megbúvó egykori karavánközpont egy arab néptörzs, a nabateusok virágzó fővárosa volt. A 7. századtól hanyatlásnak indult, fokozatosan elnéptelenedett és csupán a beduin pásztorok tudtak létezéséről. Utolsó európai látogatói a keresztes lovagok voltak, majd 1812-ben Jean Louis Burckhardt svájci felfedező egyik útja során kalandos körülmények között ismét rátalált. A sziklából kifaragott város romjai, hatalmas sírtemplomai és varázslatos természeti környezete egyedülálló komplexumot alkotnak. Petra 1985 óta az UNESCO kulturális világörökségi helyszíneinek egyike.

Kérdések:
Melyik országban van Petra, a romváros?
Melyik nép fővárosa volt Petra?
Petra melyik évszázadban kezdett hanyatlani?
Ki fedezte fel újra Petrát, a romvárost?
Jean Louis Burckhardt mikor fedezte fel Petrát?
Mi volt Jean Louis Burckhardt nemzetisége?
Petra mióta része az UNESCO kulturális világörökségnek?
Hogy hívják Petrát arabul?
Mit jelent az, hogy Petra?
A keresztesek jártak Petrában?
Miből vannak Petra faragott épületei?
Petra egyik napról a másikra néptelenedett el?
Jordániában milyen az éghajlat?
Milyen nyelvet beszélnek Jordániában?
Perta, a romváros mikor kapta a nevét?
Mik voltak azok a kalandos körülmények, amelyek közt Jean Louis Burckhardt felfedezte Petrát?
Petra, a romváros mekkora?
A beduinok milyen nyelven beszélnek?
qgen: title: Petra (romváros) context: Köves-Arábiában, a Holt-tenger és az Akabai-öböl között, Ammántól 190 kilométerre délre emelkedik Dzsebel el-Hubsza homokkő sziklákból álló gyűrűje, amelyet a Vádi Músza („Mózes völgye”) és egy kis patak szel át. Ebben az elszigetelt, nehezen megközelíthető sziklafalaktól bezárt völgyben két ősi karavánút keresztezte egymást: az egyik észak-déli irányban haladt Damaszkuszból, illetve Dél-Arábiából (Tömjénút), a másik kelet-nyugati irányban a Perzsa-öbölből, illetve Egyiptomból.
Védett fekvése és jó vízellátottsága révén egy mesterséges oázis épült itt – Petra. A település az i. e. 5. és az i. sz. 3. század között fontos kereskedelmi csomópont volt. A városba vezető mély és szűk Szik szurdok – 1600 méter hosszú, egyes helyeken mindössze 2 méter széles, meredek falai pedig 80-90 méter magasak (a mai látogatók is csak gyalog, esetleg ló-, vagy teveháton jutnak el ide) – védelmet biztosított. A sziklák között fakadó patak vize – amelyet a legendák szerint Mózes fakasztott egyetlen botütéssel, amikor Egyiptomból kivonulva népével megpihent itt – az életet biztosította.

Kérdések:
Hol van Dzsebel el-Hubsza?
Mi szeli át Dzsebel el-Hubszát?
Petra mikor számított fontos kereskedelmi csomópontnak?
Milyen magasak a Szik-szurdok falai?
A Szik-szurdok milyen hosszú?
A legendák szerint hogyan fakadt a Szik-szurdok patakjának a vize?
Honnan vonult ki Mózes?
Hogy hívják azt az utat, ami észak-déli irányban ment keresztül Petrán?
Melyik helyeket kötötte össze a Tömjénút?
Petra városnak jó volt a vízellátottsága?
Melyik országban van Ammán?
Hogy hívták azt az útvonalat, ami a Perzsa-öbölt és Egyiptomot kötötte össze?
Mózes miért vonult ki Egyiptomból?
Hogy hívják Petra romváros patakját?
Hol van a Szik-szurdokban folyó patak forrása?
qgen: title: Petra (romváros) context: A város eredeti neve vitatott. A hagyomány szerint I. e. 1000 előtt az Ézsau leszármazottainak tartott edomiták éltek a környéken. A vidék bibliai neve Edom, melynek jelentése „vörös”.
Iosephus Flavius: A zsidók története (Antiquitates Judaicae) című műve (iv. 7, 1~ 4, 7) alapján az arabok metropoliszának sémi (arámi) neve Rakmu; továbbá a rabbinikus irodalomban: a Holt-tengeri tekercsekben és Kaiszareiai Euszebiosz és Szent Jeromos névjegyzékében, az Onomasztikonban (286, 71. 145, 9; 228, 55. 287, 94) a város neve Reqem vagy Rekem, jelentése: „vörös”, „színes”.
Másrészt az Ószövetségben a Bírák könyve (1,36) és A királyok második könyve (14,7) is említ egy edomiták lakta, Szela nevű helyet, ami héberül azt jelenti: „szikla”. Valószínűleg ezt az elnevezést fordították görögre – szikla, azaz Petra – amely néven Sztrabón és idősebb Plinius írásaiban a nabateusok fővárosáról olvashatunk.

Kérdések:
Kinek a leszármazottai az edomiták?
Hogyan utalnak Petra környékére a Bibliában?
Mit jelent az, hogy Edom?
Ki írta a A zsidók története (Antiquitates Judaicae) című könyvet?
Flavius alapján hogy hívták az arabok metropoliszát?
Hogy hívják Petrát az Onomasztikonban?
Mi az az Onomasztikon?
Mit jelent héberül az, hogy Szela?
A Bírák könyve szerint kik laktak Szelában?
A Bírák könyve az Újszövetségben van?
Sztrabón görögül írt?
Ki volt Kaiszareiai Euszebiosz ?
Kaiszareiai Euszebiosz mikor élt?
Miről kapták a nevüket a nabateusok?
Ki volt idősebb Plinius?
qgen: title: Petra (romváros) context: A város lassú hanyatlásának első jelei IV. Aretasz elődje, I. Malikhosz (i. e. 59–30) uralkodása idején mutatkoztak. Ekkor, a római hódítás hatásaként új, Petrától északra eső karavánutak nyíltak meg, és élénkülni kezdett a szárazföldi szállítással szemben alternatívát jelentő tengeri forgalom. Az utolsó nabateus király II. Rabel (70-106) elhagyta Petrát és birodalma északi nagyvárosába, a mai Szíria területén fekvő Bostrába tette át székhelyét, de gazdasági befolyását már nem tudta megerősíteni. 106-ban Traianus császár végleg meghódította a nabateus királyságot és Szíria kormányzója, Cornelius Palma fennhatósága alatt Arabia Petraea néven provinciájává tette. Petra kereskedelmi kapcsolatai leépültek, és az új karavánutak fölötti felügyeletet Palmüra városa vette át (130–270 között). Bár a város korábbi tekintélye megkopott, építészetileg ez idő alatt is fejlődött. Ekkor épült a római színház, az oszlopokkal határolt út – a cradus maximus, diadalívek, új fürdők és nymphaeumok. Egy évszázaddal később, Alexander Severus császársága idején az építkezéseknek vége szakadt, feltételezhetően váratlan katasztrófa, az Újperzsa (Szászánida) Birodalom inváziója hatására.

Kérdések:
Ki volt I. Malikhoz utódja?
I. Malikhosz mikor uralkodott?
Ki volt az uralkodó, amikor Petra hanyatlani kezdett?
Petra miért indult hanyatlásnak?
Ki volt az utolsó nabateus király?
II. Rabel mikor uralkodott?
Hova költözött II. Rabel király?
Melyik országban van Bostra?
Ki hódította meg a nabateus királyságot 106-ban?
Ki volt Szíria kormányzója Traianus alatt?
Milyen nevet kapott a nabateus királyság területe, miután Traianus meghódította?
103 és 270 között fejlődött még Petra építészete?
Mire szolgál egy nymphaneum?
Mikor halt meg Alexander Severus?
Alexander Severus szigorú volt?
Traianus hány éven keresztül uralkodott?
Melyik országban található Palmüra?
A nabateusok tudtak írni?
qgen: title: Pjotr Iljics Csajkovszkij context: Pjotr Iljics Csajkovszkij, oroszul: Пётр Ильич Чайковский (Votkinszk, 1840. május 7. – Szentpétervár, 1893. november 6.) orosz romantikus zeneszerző, az egyetemes zenetörténet egyik legkiemelkedőbb, egyik legismertebb és egyik legközkedveltebb alakja.
Mérnök–hivatalnok családba született. Oroszország akkori fővárosában, az európai szellemi élet egyik központjában, Szentpétervárott a fiatal Pjotr gondos nevelésben részesült, tanulmányai befejezése után pedig néhány hónapig az igazságügy-minisztériumban dolgozott tisztviselőként, erre a pályára azonban alkalmatlannak bizonyult. Zenével komolyabban csak 23 éves korában kezdett foglalkozni, mestere Anton Grigorjevics Rubinstejn volt. Tehetségének köszönhetően Anton fivére, Nyikolaj 1866-ban meghívta az általa alapított moszkvai zenekonzervatóriumba tanárnak.

Kérdések:
Mikor született Csajkovszkij?
Hol halt meg Csajkovszkij?
Csajkovszkij hány évet élt?
Mi volt Csajkovszkij nemzetisége?
Mi volt Csajkovszkij foglalkozása?
Csajkovszkij zenészcsaládba született?
Mi volt 1840-ben Oroszország fővárosa?
Csajkovszkij hol kezdett el dolgozni, miután befejezte a tanulmányait?
Hány éves volt Csajkovszkij, amikor elkezdett komolyan foglalkozni a zenével?
Ki volt Csajkovszkij mestere?
Mi volt Anton Grigorjevics Rubinstejn testvérének a neve?
Csajkovszkijt mikor hívták dolgozni a moszkvai zenekonzervatóriumba?
Milyen hangszeren játszott Anton Grigorjevics Rubinstejn ?
Csajkovszijnak volt testvére?
Milyen hangszereken játszott Csajkovszkij?
Csajkovszkij mit tanult?
Mit tanított Csajkovszkij a moszkvai konzervatóriumban?
Hol van Votkinszk?